# Creand

Creand (anteriorment Crèdit Andorrà) és un grup financer del Principat d'Andorra fundat el 1950 i amb presència a Espanya, Luxemburg, els Estats Units (Miami) i Panamà. El 2023, comptava amb un volum de negoci de 27.620 M€.

## Història

Creand Crèdit Andorrà es va fundar el 1950 a càrrec d'un grup d'emprenedors en una Andorra que començava a caminar en l'àmbit del comerç i dels serveis.
El 1990, l'entitat amplià els seus serveis amb la creació de la gestora d'actius financers del grup i el 1996, amb l'obertura de la branca asseguradora.
El 2005, adquirí i integrà la filial andorrana de CaixaBank. L'any 2008 començà el procés d'internacionalització del grup, i el 2011, comprà el 85% del Banco Alcalá, un banc orientat a la gestió global de patrimonis per a clients privats i institucionals, amb seu a Madrid i oficines a Barcelona i València.
El 2021, Crèdit Andorrà va adquirir el 100% de Vall Banc.
L'any 2023, la societat gestora de la filial espanyola completà la fusió per absorció de GBS Finanzas Investcapital AV, l'agència de valors de GBS Finance especialitzada en l'assessorament a clients d'alts patrimonis i family office.
Amb la implantació de la marca Creand a Andorra a partir del 2023, el banc andorrà passà a dir-se Creand Crèdit Andorrà; la gestora és Creand Asset Management, l'asseguradora Creand Assegurances Estalvi i la fundació és Creand Fundació. Les filials que operen a Espanya, els Estats Units i Panamà s'agrupen sota el nom de Creand Wealth Management. A Luxemburg, la denominació del banc és Creand Wealth & Securities.

## Serveis

En l'àmbit internacional, el grup ofereix serveis de banca privada i gestió de patrimonis, basats en un model d'arquitectura oberta, especialitzat i flexible, amb l'assessorament personalitzat com a principi clau.
A Andorra, Creand Crèdit Andorrà proporciona un servei de banca privada, banca comercial i gestió d'actius. Ha incorporat el pagament amb telèfons mòbils, un servei d'inversions digitalitzat (Merkaat), i programes d'acceleració empresarial (Scale Lab Andorra).
Des de 2020 impulsa la Càtedra Creand d'Emprenedoria i Banca de la IESE Business School, que substitueix la Càtedra Crèdit Andorrà de Mercats, Organitzacions i Humanisme, que funcionava des de 2006.

## Patrocinis esportius

En l'àmbit esportiu, el grup patrocina fonamentalment l'esquí, i també tennis, piragüisme i golf. Mitjançant el canal Creand Supporting, dedicat als patrocinis esportius, comparteix a les xarxes socials l'actualitat d'aquests esports.
Quant a l'esquí i el sector de la neu, estratègics per al Principat d'Andorra, participa en l'accionariat de SETAP 365; té acords de patrocini amb la Federació Andorrana d'Esquí (FAE), i amb les estacions d'esquí; promou l'esquí alpí de competició i esportistes destacats, i patrocina anualment diferents clubs d'esquí i esdeveniments esportius com les Finals de la Copa del Món d'esquí alpí, la Copa del Món UCI de BTT.
També patrocina el torneig Creand Open de tennis, i està impulsant els esports electrònics a Andorra.

## Creand Fundació

Es va constituir el 1987 amb l'objectiu de contribuir al desenvolupament social i cultural del Principat d'Andorra. Com a fundació privada centra els seus esforços en tres àmbits: educació i coneixement, ajuda social, i creació i cultura.

## Premis i reconeixements

En el conjunt dels bancs d'Andorra ha rebut anualment i des de 2002 el reconeixement del Financial Times i del Global Banking and Finance Review com a millor banc, millor banc digital, millor RSC i millor banca privada d'Andorra.

## Referències

* 1 2 «El grupo Crèdit Andorrà pasa a ser Creand en todo el mundo» (en castellà). La Vanguardia, 16-05-2023. [Consulta: 25 gener 2024].
* ↑ Press, Europa. «Creand elevó un 60% su beneficio en 2023, hasta los 71,3 millones de euros», 03-04-2024. [Consulta: 3 febrer 2025].
* ↑ Macià, Miquel; Martí, Pep «Maria Reig, la dona més rica i trencadora d'Andorra». Nació Digital, 12-07-2020. Arxivat de l'original el 2024-02-07 [Consulta: 7 febrer 2024].
* ↑ «Crèdit Andorrà incorpora la tecnologia 'contactless' a la xarxa de caixers». Bondia, 12-05-2021. [Consulta: 25 gener 2024].
* ↑ G., T. «Traspasa el 100% de CaixaBank a Crèdit Andorrà por 356 millones» (en castellà). Cinco Días, 22-07-2005. [Consulta: 25 gener 2024].
* ↑ «Crédit Andorrá compra el 85 por ciento del Banco Alcalá». Expansión, 11-10-2011. [Consulta: 25 gener 2024].
* 1 2 «Creand AM culmina la fusión con GBS Finanzas Investcapital AV y crea una nueva área de family offices dentro de la gestora» (en espanyol europeu). Funds Society, 25-01-2024. [Consulta: 25 gener 2024].
* ↑ «El Grupo Crèdit Andorrà cambia su nombre a Creand tras más de 70 años». Europa Press, 12-05-2023. [Consulta: 25 gener 2024].
* ↑ «Creand Wealth & Securities» (en espanyol europeu). Cámara Oficial de Comercio de España en Bélgica y Luxemburgo. [Consulta: 8 febrer 2024].
* ↑ «Creand WM lanza la plataforma fondos.com junto a Foncom Tecnológica» (en castellà). Fundspeople, 08-02-2021. [Consulta: 7 febrer 2024].
* ↑ «MONEI firma un acuerdo con Crèdit Andorrà para traer pagos digitales a los negocios andorranos». Monei Blog, 16-11-2020.
* ↑ «El programa Scale Lab de Crèdit Andorrà ha invertido en diez startups durante el 2022» (en castellà). La Vanguardia, 31-01-2023. [Consulta: 25 gener 2024].
* ↑ «El IESE y Crèdit Andorrà presentan la nueva Cátedra de Emprendimiento y Banca» (en espanyol europeu). IESE, 29-09-2020. [Consulta: 25 gener 2024].
* ↑ Rusiñol, Carles. «El canal deportivo 'Crèdit Andorrà Supporting' se ha convertido en un referente estas Finales» (en castellà), 21-03-2023. [Consulta: 25 gener 2024].
* ↑ «SETAP365 es el nombre de la nueva sociedad fruto de la unión de Soldeu El Tarter y Pal Arinsal» (en castellà). LdN, 02-12-2021. [Consulta: 25 gener 2024].
* ↑ «La FAE presenta la temporada de sus equipos nacionales de esquí alpino 2023-2024» (en castellà). LdN, 24-10-2023. [Consulta: 25 gener 2024].
* ↑ «Andorra vuelve a convertirse en la capital mundial del esquí» (en castellà). Marca, 07-02-2023. [Consulta: 25 gener 2024].
* ↑ Sansaloni, David. «Vicky Jiménez torna com a gran reclam del Creand Andorra Open» (en espanyol europeu). Cadena Ser, 09-11-2023. [Consulta: 25 gener 2024].
* ↑ «Neix ACA eSports, el primer projecte d'esports digitals d'Andorra». ACA eSports. Andornet. [Consulta: 25 gener 2024].
* ↑ «Francesca Ros: “Si tens una Fundació des de fa 35 anys i la continues, diu molt del banc”». Bondia. [Consulta: 25 gener 2024].
* ↑ «Crèdit Andorrà, premiat com a Banc de l'Any del paí». Diari d'Andorra, 01-12-2017. [Consulta: 25 gener 2024].
* ↑ «Crèdit Andorrà, reconocido como Banco del Año de Andorra por el grupo Financial Times» (en castellà). La Vanguardia, 06-12-2022. [Consulta: 25 gener 2024].
* ↑ Ana. «Crèdit Andorrà, escollit 'Banc de l'Any' d'Andorra». Ara Andorra, 08-12-2016. [Consulta: 25 gener 2024].
* ↑ «Crèdit Andorrà, millor banc per ‘The Banker'». Diari d'Andorra, 03-12-2010. [Consulta: 25 gener 2024].
* ↑ «Crèdit Andorrà, millor grup d'Andorra en banca privada 2013 segons Financial Times». Bondia. [Consulta: 25 gener 2024].
* ↑ «Crèdit Andorrà és elegit millor banc d'Andorra en banca privadaí». Diari d'Andorra, 04-11-2022. [Consulta: 25 gener 2024].
* ↑ «Crèdit Andorrà, reconeguda com a millor entitat d'Andorra en banca privada 2017». Bondia. [Consulta: 25 gener 2024].
* ↑ «Creand reconegut com a banc de l’any per segon any consecutiu». El Periòdic d'Andorra. [Consulta: 25 gener 2024].
* ↑ «Crèdit Andorrà torna a ser premiada com la millor entitat de banca privada d'Andorra». Diari d'Andorra, 08-11-2018. [Consulta: 25 gener 2024].
* ↑ «Crèdit Andorrà, reconegut com a millor banc privat del Principat de l'any 2021». Diari d'Andorra, 04-11-2021. [Consulta: 25 gener 2024].
* ↑ «Crèdit Andorrà és nomenat millor banc del país en banca privada i responsabilitat social». Diari d'Andorra, 06-03-2019. [Consulta: 25 gener 2024].
* ↑ «Crèdit Andorrà, mejor banco digital y en RSC de Andorra, según 'Global Banking & Finance Review'» (en castellà). La Vanguardia, 07-03-2023. [Consulta: 25 gener 2024].
* ↑ «Crèdit Andorrà, premiado como mejor banco en banca privada de Andorra» (en castellà). La Vanguardia, 14-07-2015. [Consulta: 25 gener 2024].

## Vegeu també

* Banque BPP
* Associació de Bancs Andorrans
* Economia d'Andorra

## Enllaços externs

* Crèdit Andorrà